**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-VZD-1337/2024/9

**311a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov** (tlač 311a)

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor pri rokovaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

 Národná rada Slovenskej republiky uznesením č. 321 z 12. júna 2024 po prerokovaní vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre zdravotníctvo

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval **v**ládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311) dňa 5. septembra 2024 a odporučil Národnej rade Slovenskej republiky návrh zákona schváliť so zmenami a doplnkami (uznesenie č.137 z 5. septembra 2024)

 **Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311) dňa 10. septembra 2024 a odporučil Národnej rade Slovenskej republiky návrh zákona schváliť  s pozmeňujúcimi návrhmi (uznesenie č. 65 z 10. septembra 2024).

**IV.**

 Z uznesení výborov Národnej rady Slovenskej republiky vyplývajú pozmeňujúce návrhy:

1. **V čl. I, 12. bod** znie:

„12. V § 8 ods. 3 písmeno d) znie:

„ d) údaje potrebné na vyžiadanie špecializovaného výpisu z registra trestov1g) za osobu, ktorá musí byť bezúhonná podľa § 5 ods. 1 písm. c), § 5 ods. 2 a § 7,“.

Poznámka pod čiarou k odkazu 1g znie:

„1g) § 12 a § 13, § 16 a § 21 ods. 5 zákona č. 192/2023 Z. z. o registri trestov a o zmene a doplnení niektorých zákonov.“.“.

Pozmeňujúci návrh legislatívno-technickej povahy.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa za bod 21 vkladá nový bod 22**, ktorý znie:

„22. V § 12 ods. 2 písm. a) sa na konci pripájajú tieto slová: „alebo náhradného odborného zástupcu“.

Nasledujúce body sa primerane preznačia.

Navrhovaná úprava má za cieľ explicitne upraviť, že ak je ustanovený náhradný odborný zástupca, nevzniká dôvod na to, aby ministerstvo dočasne pozastavovalo povolenie na zaobchádzanie s omamnými a psychotropnými látkami.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, 36. bod** znie:

„36. § 39 odsek 1 znie:

„(1) Za porušenie ustanovení § 20 ods. 4 a § 21 ods. 3 a za porušenie povinnosti uvedených v § 4 ods. 1, § 5 ods. 3, § 14 až 16, 28, 30, 31 a 33 sa ukladajú pokuty.“.“.

V nadväznosti na časť A. stanoviska odboru legislatívy a aproximácie práva kancelárie Národnej rady Slovenskej republiky sa v záujme právnej jednoznačnosti navrhuje doplnenie textu spôsobom zohľadňujúcim skutočnosť, že pokuty sa podľa navrhnutého znenia vo vzťahu k § 20 ods. 4 a § 21 ods. 3 neukladajú iba za konanie, ktoré je explicitne pomenované ako „povinnosť“ ale aj za porušenie zákazu.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, 38. bod** znie:

„38. V § 39 ods. 3 sa za slovo „porušenie“ vkladajú slová „ustanovení § 20 ods. 4 a § 21 ods. 3 a za porušenie“.“.

V nadväznosti na časť A. stanoviska odboru legislatívy a aproximácie práva kancelárie Národnej rady Slovenskej republiky sa v záujme právnej jednoznačnosti navrhuje doplnenie textu spôsobom zohľadňujúcim skutočnosť, že pokuty sa podľa navrhnutého znenia vo vzťahu k § 20 ods. 4 a § 21 ods. 3 neukladajú iba za konanie, ktoré je explicitne pomenované ako „povinnosť“ ale aj za porušenie zákazu.

**Výbor NR SR pre zdravotníctvo**

 **gestorský výbor odporúča s c h v á l i ť**

1. **V čl. I sa za bod 39 vkladá nový bod 40**, ktorý znie:

„40. Za § 43 sa vkladá § 43a, ktorý znie:

„§ 43a

Tento zákon bol prijatý v súlade s právne záväzným aktom Európskej únie v oblasti technických predpisov.9)“.

Poznámka pod čiarou k odkazu 9 znie:

„9) Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17.9.2015).“.“.

Nasledujúce body sa primerane preznačia.

Vzhľadom na skutočnosť, že predložený návrh zákona je aj technickým predpisom, dopĺňa sa do textu návrhu zákona v zmysle čl. 9 smernice (EÚ) 2015/1535 odkaz na smernicu Európskeho parlamentu a Rady (EÚ) 2015/1535 z 9. septembra 2015. Návrh zákona bol predmetom vnútrokomunitárneho pripomienkového konania.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. III** sa slovo „októbra“ nahrádza slovom „novembra“.

V súvislosti s touto zmenou v čl. I, 39. bode, nadpise § 42bd a § 42bd ods. 1 sa slovo „októbra“ nahrádza slovom „novembra“ a v § 42bd sa slová „30. septembra“ nahrádzajú slovami „31. októbra“.

Pozmeňujúci návrh zabezpečuje posunutie účinnosti návrhu zákona vzhľadom na potrebu dodržania lehoty podľa čl. 102 ods. 1 písm. o) Ústavy Slovenskej republiky. Z dôvodu premietnutia tejto zmeny do celého návrhu zákona je potrebné upraviť prechodné ustanovenie v celom návrhu zákona.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

 Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311) **s c h v á l i ť s pozmeňujúcimi návrhmi.**

 1. Spoločná správa obsahuje **6** pozmeňujúcich návrhov.

 Gestorský výbor súčasne navrhol, aby sa o  bodoch **1 až 6** hlasovalo **s p o l o č n e**  s návrhom gestorského výboru **schváliť.**

 2. Poveril spoločného spravodajcu výborov **Radomíra Šalitroša** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a súčasne poveril poslanca **Zdenka Svobodu**, člena Výboru Národnej rady Slovenskej republiky pre zdravotníctvo za náhradníka k predmetnému návrhu zákona v prípade neúčasti spravodajcu.

 Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 311a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 68 z 10. septembra 2024.

Bratislava, 10. septembra 2024

**Vladimír B a l á ž, v. r.**

predseda

Výboru Národnej rady Slovenskej republiky

pre zdravotníctvo